**Naučni časopis**

Modelovati aplikaciju za podršku uređivanja naučnih časopisa. Svaki časopis ima urednika (ime, prezime, e-mail) i recenzente (ime, prezime, e-mail, spisak naučnih oblasti za koje je recenzent specijalizovan). Naučna oblast ima sledeće podatke: šifra i naziv.

Urednik i recenzenti su korisnici aplikacije.  Korisnici aplikacije su i autori radova (ime, prezime, e-mail). Svaki korisnik ima korisničko ime i lozinku.

Urednika i recenzente registruje administrator, dok se autori samostalno registruju, da bi mogli da šalju radove.  Svaki rad ima podatke: naziv, apstrakt,  datum kada je poslat. Jedan rad može da ima više autora. Jedan autor može da ima više radova.  Rad može biti: **primljen**, **u fazi recenzije**, **prihvaćen** ili **odbijen**.

Radovi koji su u fazi recenzije imaju dodeljene recenzente. Recenzente dodeljuje urednik. Svaki recenzent mora da dostavi recenziju. Recenzija ima sledeće podatke: mišljenje o radu i preporuku recenzentu da li rad treba da se prihvati ili odbije. Urednik donosi konačnu odluku (da li rad treba da se prihvati ili odbije).

Prihvaćeni radovi se objavljuju u izdanjima časopisa (broj, godina, datum). Jedno izdanje može imati više prihvaćenih radova. Jedan rad može da se pojavi samo u jednom izdanju.

1. (15 poena) Nacrtati dijagram slučajeva korišćenja za zadatu aplikaciju (ne navoditi korake, preduslove i posledice).
2. (30 poena) Nacrtati konceptualni dijagram klasa (bez get i set metoda i konstruktora).
3. (20 poena) Nacrtati dijagram aktivnosti sa 3 particije (plivačke staze) koji prikazuje akcije koje izvršavaju autor, recenzent i urednik od slanja rada, do prihvatanja ili odbijanja..